gentaiscool/nusaparagraph_emot huggingface dataset:
Awak dhewe sok wedi pas lagi mati listrik. Awak dhewe ora iso delok opo-opo. Senadyan awak dhewe ngerti neng kono ono wong akeh, nanging rosone awak dhewe mung siji-sijine wong sing ono neng panggon kui. Yen mati listirk koyo ngono lan awak dhewe ngeroso wedi, ono beberapa hal sing iso awak dhewe lakoke. Sing kesiji, awak dhewe ora entuk panik. Yen awak dhewe ngelakoke opo-opo pas lagi panik, awak dhewe iso nyilakani awake dhewe lan mungkin uga wong liyo. Sing keloro, awak dhewe kudu meneng neng panggon awak dhewe ngadeg utowo lingguh. Awak dhewe mung entuk gerak yen ngerti banget panggon kui. Sing ketelu, awak dhewe kudu donga lan ora entuk pikiran dadi kosong.

Emotion: fear
Aku ngerasake dhewekan neng sekolah kui pas aku lagi pindah neng Yogyakarta. Aku seko Bogor. Cetho banget kui ora iso basa Jawa. Aku ono neng lingkungan anyar sing asing banget. Aku disik sekolah neng sekolah swasta sing metode pengajarane kui bedo banget karo sekolah negeri. Ditambah, aku ora ngerti basa daerah kui. Aku dadi makin angel gawe konco neng kono. Pas kui, awakku lemu banget. Dadi aku kerep diece-eceni lan mergo menengan aku samsoyo kerep dadi bahan gegeyu konco-konco. Aku tau pas digarapi kui nangis. Rasane wis ora kuat ono neng sekolah sing asing banget. Aku rasane kepengen balik neng Bogor wae.

Emotion: sad
Ora ono wong sing kepengen ngerasake rem kendaraane blong neng dalan tol. Neng kono, awak dhewe lan mobil liyane kudu cepet. Nanging ono wae kahanan sing gawe awak dhewe kudu midunke kecepatan utowo mandeg. Kui bahaya banget yen awak dhewe ora duwe mobil sing reme pakem. Nanging yen ora kudu mandeg nanging awak dhewe lagi ngerti yen reme blong, ono beberapa hal sing iso awak dhewe lakoke. Sing kesiji, awak dhewe alon-alon midunke kecepatan mobile dhewe. Sing keloro, awak dhewe ngurupke lampu tanda bahaya. Sing ketelu, awak dhewe kudu pindah neng sisih paling kiwo dalan. Misale, awak dhewe ono neng lajur sing cepet, lajur paling tengen, awak dhewe iso pindah alon-alon mengiwo.

Emotion: fear
Fenomena antrean diserobot iku wes dadi cerita kesehariane awak dewe kabeh, dan awak dewe pasti tau ngalami hal koyok ngono setidake pisan. Wong wong nang Indonesia sing sek akeh nyerobot iku biasane mergo gak onok sing negur, utowo sing negur kealusen. Dasare, karaktere wong Indonesia iku podo keras kepala kabeh, dadi kudu dibales luwe keras cek isok nurut. Nek perlu, diomongi sampe dibentaki sing get cekne wong iku maleh wedi dan balik nang antrean de’e sing asline. Nek wong iku sek ngeyel, awak dewe garek nyeluk satpam utowo petugas liyane cek wong iki ditindak luwe lanjut. Dadi awak dewe iki kudu wani negur uwong sing senengane nyerobot rek, cek kabehane dadi nyaman sisan.

Emotion: angry
Rem blong kuwi kadhang ora bisa diprediksi kapan tekane. Jarang ngecek fisik kendaraan kuwi bisa dadi salah siji penyebab anane rem blong. Rem sing blong iki kudune ora kedadian amarga bisa marai kecelakaan sing parah lan uga bisa marai kematian utawa trauma. Motor utawa mobil sing reme blong iki wis mesti ora bisa dikendalikake kecepetane lan uga bisa nabrak apa wae sing ana ning dalan lan bisa ngerusak lalu lintas. Ning tol, pancen kanggo rem sing blong iki ana tanjakan khusus ben mobil iki bisa mandheg, nanging yen ning dalan umum ya ora mungkin lan ora ana. Kamangka, cek fisik marang kendaraan kuwi penting banget. 

Emotion: fear
Sekitar tahun 2014, pas aku isek nag kota pahlawan iku ono sing jenenge udan awu. Udan iku sing garai peteng dedet sampek ora iso lapo-lapo. Kabeh aktivitas utowo penggawean sampek dipreikno polahe perkoro iku maeng. Nah perkoro iku maeng asline kedaden teko bencana alam sing disebabno teko gunung kelud sing bledos. Nah pas ono perkoro iku kabeh wong akeh sing keweden nag engko udan awune ora mari-mari. Soale iku wes sekitar 2 dinohan ambek ora ono panas, terus bleduk tok. Mangkane kabeh wong iku kuwatir nag sampek iku ora mari-mari bakal akeh penyakit sing nyerang paru-paru-ne wong akeh soale oksigen sing digawe ambekan campur ambek awu sing lebute ora pokro.

Emotion: fear
Serangane musohku pas aku dolanan Age of Empire iku garai aku kalah soale aku nyerang musuh ambek roso bingung. Akhire polahe roso iku maeng aku nyerange ngawur ambek ora delok situasi sing ancene kenek dimanfaatno. Yo ancene nyerang pas kebingungan ngunuku temen-temen ora apik polahe jelas marakno ora iso mikir terus mesti garai kalah soale ora iso gawe strategi sing apik. Yo kudune nag gak pengen ngelakoni serangan sing koyok ngunu yo kudu nyiapno strategi sing apik ben iso ngadepi nag ancen ono serangan sing brutal ambek dodok koyok ngunuku. Terus nag wes kadung koyok ngunuku yo kudu iso ngendalikno serangan sak cepete ben iso menang. 

Emotion: fear
Belajar ngeregani wong liya ya ana ning acara temanten. Salah sawijine yaiku dadi tamu sing teko yen pas wayah diundang lan ora usah teko yen ora diundang, amarga saiki lagi akeh kasus tamu sing ora diundang teka marang resepsi. Sing marai ala yaiku kadang tamu iki pancen ora ana sing kenal lan mung golek panganan tanpa nyumbang lan mung modal batik. Wong kaya iki arane adep-adep manten. Wong kang seneng adep-adep manten iki sing paling ora disenengi karo sing duwe gawe amarga bisa ngentekake panganan sing wis dijatah. Kamangka, awak dhewe kudu bisa njaga sopan santun lan ngerti tata krama amarga acara manten iki wis disiyapake suwe karo keluwarga temanten. 

Emotion: happy
Ing mangsa corona, wong-wong dikongkon kanggo jaga jarak karo wong liya. Iki supaya virus corona ora gampang nular ning wong liya. Nanging wong-wong mesti ora gatekke aturan iku. Yen antri ing panggon umum mesti mepet-mepet lan nyerondol-nyerondol. Yen wis kaya ngene akhire mesti padha nyerobot lan nggarai kisruh. Wong sing wis ngantri luwih suwe ora gelem diserobot karo wong sing isih kawit teka lan kepengin ing ngarep dewe. Wong kaya ngene pancen kudu diseneni amarga bisane yen diilingna wis ora mempan. Mula yen wis kaya ngene luwih apik dilaporna wae ning satpam supaya wonge ditarik ana ing barisan mburi dewe.

Emotion: angry
Aku duwe konco sing senenge kui olahraga. Yen dheweke lagi mangkel mergo sesuatu, dheweke pelariane kui mesthi gerak. Pas gaweane dijupuk karo wong liyo kui uga podo. Dheweke uga olahraga nanging bedane aku dijak gerak bareng. Aku dikon teko neng omahe bar subuh. Dheweke wis siap neng ngarep gerbang. Rupane kui serius banget koyo petinju arep mlebu ring. Dheweke kui duwe sikil sing dowo dadi mlayune kui banter banget. Pas lagi nesu iki, dheweke mlayune rodo bedo. Sepisan-sepisan dheweke bengok-bengok kata sembarang. Yen wis sak puteran dheweke bengok misuh-misuh, "Perusahaan Bajingan". Bar kui lanjut mlayu meneh. Kui dheweke lakokek luwih seko 20 kali artine dheweke mlayu lapangan bal 20 puteran.

Emotion: angry
Sedeh polahe getolak mlebu universitas yaiku roso sing paling mangkelno nag dirasakno nang jero ati. Opo maneh nag kampus sing diarep-arep iku kampus sing dipingini. Jane roso iki asline yo ora perlu ono, tapi nag delok ati sing temen-temen kepingin ketrimo nag kampus sing dipingini mesti roso iku dadi koyok urip sing temen-temen sing iso malik rencana urip, terus sing iso malehno sifate wong, sing asline sregep sinau maleh dadi aras-arasen, sing asline pinter maleh keblinger ambek liyan-liyane. Mangkaen roso sedeh koyok ngeneki palang dibuwak ae soale garai jengkelno wong urip. Opomane kanggo bocah-bocah sing lagek lulus SMA terus bingung ate golek kampus endi maneh sing iso nerimo.

Emotion: sad
Singgunan SARA iku gak mek onok nang Indonesia, tapi nang luar negeri pisan. Justru nek sing luar negeri iku malah luwe akeh. Salah sijine iku marake cultural appropriation utowo disingkat CA sing dilakoni artis Korea. Contohe iku nganggo kostum Indian sing gak sembarangan wong oleh nganggo, terus narikno tarian tradisional suatu suku sing dianggep sakral tapi malah digawe guyonan, dan onok akeh maneh. Kadang wes diilingno ambek fans-fans e yo mek asal diiyani tapi gak dianggep serius. Wong Korea iki wes terkenal ambek sifat rasisme ne sing wes melekat nang jiwane, dadi nek kate ngelakoni CA iku wes dianggap lumrah.

Emotion: angry
Mungkin awak dhewe kui sebenre ono sing wedi dhewekan, nanging sing awak dhewe wedike kui perokoro sing jedul mergo dhewekan. Perkoro sing aku maksud kui ngeroso kesepian. Misale, awak dhewe neng omah dhewekan utowo awak dhewe lagi ngerantau neng kota sing awak dhewe ora kenal lan neng kono uga awak dhewe ora kenal sopo-sopo, awak dhewe ora mesthi ngeroso wedi. Saiki awak dhewe wis duwe teknologi sing memungkinke dheweke ngebel karo wong-wong sing awak dhewe sayangi sing jarake adoh karo awak dhewe. Yen misale neng kota asing kui pas jaman biyen, mungkin awak dhewe tetep ngeroso wedi. Kesipian kui ora ngepenake rasane.

Emotion: fear
Salah siji babagan sing paling nyenengke taun iki yaiku aku bisa ngasilake dhuwit saka dodolanku. Aku dodol macem-macem barang sing ana ambune karo kesenenganku yaiku Kpop. Barang sing didol kayata album kpop, poster, majalah, gantungan kunci, lan liyane. Aku biyasane ngedol ana ing toko online. Dodol ing toko online iki gampang banget. Kaping siji, kudu daftar sik ning toko online. Nomer loro, barang sing kate didol difoto dishik lan diupload ana ing toko onlen. Aja lali diwenehi keterangan lan diwenehi rega. Nomer telu, aja lali ditawakke ning kabeh wong supaya gampang payu lan akeh sing tuku. Kasile dodolan iki, aku bisa nyelengi kanggo tuku sepeda kanggo kegiyatan saben dina.

Emotion: happy
Bersin kuwi dadi hal sing normal kanggo menungsa. Bersin utawa wahing iki dadi respon yen ana barang asing mlebu nang awak liwat irung. Saraf sing ana ning irung bakal ngewenehi sinyal marang otak kanggo bersin. Pas bersin, mesti ana cairan sing metu kaya idu lan uga cairan saka irung. Babagan iki ora bisa dihindarake amarga iki tingkah menungsa sing alami. Nanging, bersin iki bisa dadi indikasi wong lara lan bisa nular liwat cairan. Kamangka, ana tata carane kaya nutup irung nganggo sapu tangan utawa nganggo tangan sing resik. Sak liyane njunjung tata krama, iki uga bisa mbentengi ben wong liya ora ketularan penyakit. 

Emotion: disgusted
Nag prosoku telono sing moro-moro suwek iku ora sepiro ngisine. Nah perkoro iku iso dadi perkoro sing ngisini nag suweke iku nang ngarepe wong akeh, terus didelok ambek wong sak pirang-pirang, iku lagek ngisine. Terus delok suweke disek, nag suweke iku ora nang panggonan sing ancene marakno isin yo ora masalah se, contohne koyok suwek nang daerah sikil sing ngisor mergo kecantol, terus suwek nang daerah jero sak barang yo ora opo-opo mergo ora ketok. Yo kabeh iku kan karek delok kondisi suweke nang endi ambek pas lapo suweke maeng. Soale nag pas kondisine ora tepak ambek suwek nang panggonan sing ngisine yo jelas bakal ngisine wong sing gawe telono iku maeng.

Emotion: shame
Koncoku tau salah mlebu toilet. Kui kedadean sing lucu banget kanggo konco-koncone nanging kanggo dheweke kui kedadean sing gawe dheweke isin. Pas kui, awak dhewe lagi dolan bareng neng mal. Awak dhewe arep nonton bioskop bareng-bareng. Limang menit sak durunge lawang bisokop kebukak koncoku mau ngomong yen wetheng mules. Koncoku langsung mlayu neng toilet. Sangking kebelete, dhewek ora delok-delok lambang neng ngarep lawange. Pas dheweke metu, dheweke bingung soale toilet akeh wong wedhoke. Dheweke kui lanang. Wedhok-wedhok sing ono neng kono langsung deloki koncoku kui. Ngerti yen dheweke jebul salah mlebu, dheweke langsung mlayu. Dheweke langsung nyusu-nyusu supoyo awak dhewe cepet mlebu jero ruangan biskop. Awak dhewe ngakak banter neng jero pas diceritane kedadean sing mau.

Emotion: shame
Nag ono wong sing ngomong ora tau gelakno wong sing penting nag uripe, jelas iku bujuki. Soale sing jenenge uripe wong sosial roso geloh ambek digelakno iku wes dadi gandengane. Lah kanggo wong sing wes tau gelakno wong sing penting yo kudu iso nangkepi enak'e kudu lapo ben roso geloh iku maeng ilang teko wong sing penting maeng. Salah sijine cara sing paling ampuh kanggo ngilangno roso gelo nang atine wong sing penting yoiku kudu jaluk sepuro masio iki durung jelas sopo sing salah. Tapi omongan jaluk sepuro iku ancene cara sing paling mandi kanggo ngilangno roso geloh maeng. Dadi jaluk'o sepuro nang wong sing tau mbok gelakno ben ilang roso gelone.

Emotion: sad
Profesi sing lagi gedhe gaunge ning Indonesia yaiku komika. Komika iki uga disebut pelawak tunggal sing ngelakoni salah siji kegiyatan yaiku stand up comedy utawa ngomongake cerita lucu ning ndhuwur panggung. Komika iki biyasane gabung ning komunitas kanggo ngelatih kemampuan lan materi lawak ning ngarep umum. Ning Indonesia, komunitas sing paling gedhe yaiku Stand Up Indonesia lan ana cabange ning akeh wilayah. Kanggo ngilangake demam panggung, para komika iki biyasane nulis materi sing nduwe struktur kaya set-up, punchline, lan closing utawa penutup. Para komika iki uga ngadakake kombud utawa uji materi ben ngilangake panik ning ndhuwur panggung amarga kurang persiapan. 

Emotion: fear
Wong jijik iku podo ae ambek wong sing jember ambek barang sing dianggep jengkeli utowo sing dimangkeli. Nah jijik pas delok utahan iku termasuk sifate wong sing mangkel ambek barang sing jenenge utoh iku maeng. Nah mutahan iku maeng opo? Nah sing jenenge mutahan yoiku barang sing metune teko weteng tapi dalane iku maeng teko lambeh, nah iku maeng sing jenenge mutahan. Nah kabeh uwong mesti roto-roto mangkel nag delok mutahan maeng mergo mesti jemberi polahe ambune sing ora enake megilan. Nah perkoro ngunuku iku wes biasa kedaden nang endi-endi mergo sing jenenge mutahahn iku ambune koyok telek, opo maneh sing jenenge wujute tambah mangkelno uwong.

Emotion: disgusted
Penyebabe rem blong iku akeh maceme, salah sijine vapor lock. Vapor lock iki kondisi ndek ndi suhu rem dadi kepanasen mergo kesuwen dipidak, sing marakno minyak rem dadi umep. Nek minyak rem iku wes umep, bakal ngasilno uap banyu sing marakno kerjo rem gak isok optimal dan engkok isok dadi rem blong. Biasane sing koyok ngene iku kedaden mergo mlaku nang dalan blanjuran sing curam pol dan kudu midak rem terus terusan. Nang kondisi sing kudu midak rem terus terusan, iku isok diewangi nganggo engine break. Nek wes nganggo engine break, kerja rem iku dadi gak abot banget dan iso ngurangi resiko kedaden vapor lock.

Emotion: fear
Yen kowe mentas nampa alangan kayadene kapedhot anggonmu nyambut gawe lan rumangsa susah awit sumelang anane dina sesuk, aja nganti duwe pamanggih arep ngentekake nyawamu dhewe. Linangkung manawa kowe tansah ngudipaya golek rezeki kanthi cara halal, arep olehe sethithik utawa akeh kabeh kudu disyukuri. Awit, isane sugih kuwi maune uga saka sithik. Ukara mau kaya jumbuh karo pangandikane Gusti ana ing Quran surah Ibrahim ayat kaping 34 kang unine mangkene: "Ingsun wus menehake marang sira apa kang sira nuwunake, lan yen sira ngitung nikmat saka Gusti Allah, wus mesthi sira ora bakal bisa". Manawi ngungak ana ing Alkitab, nyata manawi Gusti uga paring pitedah supaya manungsa ora pareng sumelang karo rezekine, unine mangkene ana Amsal 16:3 "Pasrahana sadaya tumindakmu dhateng Gusti, sabanjure bakal lumaksana sadaya pangajabmu". Terang banget tumrape manungsa menawa ora pareng sumaleng kato rezeki kang bakal dipikolehake. Tansah ngudipaya pados rezeki halal, sabanjure nenuwun ana ngarsa Gusti, mesthi Gusti tansah paring dalan.

Emotion: sad
Tindakan wong gedhe ora muncul langsung, nalika kadhang bisa dipengaruhi karo jaman cilike biyen. Miturut PsychCentral, trauma jaman cilik iku babagan sing umum lan nandakake ana pengalaman sing elek sing dialami pas isih cilik. Tindakan sing bisa nggawe trauma antaraning kekerasan fisik, pelecehan seksual, bencana alam, lan liyane. Yen pas isih cilik ngalami babagan kaya ngono, bisa wae pas wis gede akhire kebentuk trauma. Tuladhane misal wedi ditinggal dewean, gampang kesinggung, males gumbul karo wong liya utawa golek lingkungan sing beda banget karo lingkungane dewe, senengane gelut, wedi kanggo menjalin hubungan karo lawan jenis, lan butuh pengakuan. Kabeh bentuk trauma iki bisa disembuhna dadine ora perlu kuatir.

Emotion: sad
Wong saiki iku rodok angel, mosok ngentut nang panggonan umum ae isin. Padal ngentut iku kan wes lumrah kanggo menungso, sing ora lumrah nag ngentute iku maeng sing basine orambloko iku garai isin. Nah kanggo wong sing rumongso ngentut iku iso dadekno isin nang jero ati, yo nag kate ngentut iku kudu ngadoh disik teko wong-wong sing ono nang pinggir-pinggire ben ora diguyu nag ancene entute maeng basin ambek muni. Terus nag wes mari ngentut lagek balik maneh ambek konco-konco. Nah koncoku iku gelek ngelakoni ngunuku maeng polahe deke iku rumongso nag entute iku basin. Dadi deke iku mesti nyingkreh nag ate ngentut.

Emotion: shame
Judi utowo toh-tohan kui saiki wis akeh bentuk. Mergo teknologi wis maju saiki, awak dhewe dadi iso melu judi daring. Awak dhewe iso ngewehi duwit toh-tohan neng bandare liwat internet. Judi kui ono sing tergantung banget karo wong liyo ono sing ora. Koyo toh-tohan judi bal-balan lan balapan jaran. Sing kedaden neng lapangan kui ora iso awak dhewe prediksi, ono wae momen-momen sing gawe awak dhewe melonogo. Sak liyane kui, ono uga sing menang orane kui tergantung karo banda. Koyo sing modelane togel. Angka sing muncul kui iso wae wis diatur karo bandare. Dheweke ngetoke angka sing marake dheweke dhewe bathi. Sing keloro, judi sing iso ngandelke keterampilan. Judi iki biasane sing nganggo kertu koyo poker karo black jack.

Emotion: surprise
Ancene sing tau ngalami perkoro telono sing moro-moro suwek iku ora kabeh wong. Tapi nag ngalami perkoro nginiki mesti isine pol, opo maneh nag nang ngarepe wong akeh terus sing suwek iku termasuk nang panggonan sing iso ngetok perkoro sing ora pantes didelok yo tambah marakno isin. Nah mergo iku maeng, ben ora sampek kedaden perkoro koyok ngunuku nag iso sak durunge gawe telono iku didelok disik  telonone maeng normal opo ora. Terus ono jahitan sing ate suwek opo ora. Soale nag wes amoh jahitane ambek ono sing rodok metet jelas marakno deke isin nag sampek suwek nang ngarepe wong akeh.

Emotion: shame
Pas aku ate bayar kasir nang swalayan moro-moro ono ibuk-ibuk rodok rame soale antriane maeng disrobot. Nah sing nyrobot maeng embak-embak sing klambian rodo cekak, ambek rambute dowo, terus wonge maeng iku duwur ambek gede nag dibandingno karo ibuk-ibuk maeng. Perkoro iku maeng kedaden polahe jarene ibuke kesuwen soale atme ora kenek-kenek, ambek kesuwen oleh bayare nang kasire. Terus embak-embak maeng kesusu akhire langsung bayar ambek duwek sing pas eh ibuk-ibuk maeng ora trimo akhire yo rame koyok ngunuku. Terus ambek petugas sing nang kono akhire digowo ngadoh teko kasir soale antriane wes numpuk akeh terus ben ora ngewoi wognsing ate bayar nang kasir.

Emotion: angry
Sak liyane alat suntik, onok sisan sing jenenge jarum suntik. Jarum suntik iku salah siji komponen sing onok nang alat suntik. Fungsine jarum iku gawe ngelebokno utowo nyuntikno zat nang njero awak. Ukurane jarum suntik iku bedo-bedo. Mulai teko 1 cc, 3 cc, 5 cc, 10 cc, dan onok ukuran liyone maneh. Jenise jarum suntik iku onok papat. Siji, jarum suntik umum. Gede cilike jarum suntik iki ditentukno ambek nomer. Nek nomere tambah gede, diameter jarume tambah cilik. Loro, jarum suntik untu. Sesuai jenenge, jarum iki fungsine gawe nyuntik untu. Jarum iki rodo bedo ambek jarum biasane, soale nduwe rong ujung. Telu, jarum suntik spinal. Jarum sing iki dinggo gawe Lumbal Punctie (LP). Jarum iki nang njerone onok jarum maneh. Papat, jarum suntik bersayap. Jarum iki fungsine gawe perpanjangan vena utowo vena tambahan nang njero awak. Biasane digawe ngekeki cairan infus utowo obat intra vena.

Emotion: fear
Jarene bocah sing tau tak ulangi boso indonesia kanggo tes ujian universitas. Ngarani nag seneg polahe diterimo nag perguruan tinggi iku apik ae. Soale iku wujute roso syukur ambek sing nguwei kesempatan gawe ngerasakno roso seneng iku. Tapi nag roso seneng iku kenemen yo ora apik contone koyok ngumbar-ngumbar roso seneng iku nag media sosial ora karuan nyudohno nag deke ketrimo nag kampus sing dipingini iku seneng sing ora apik. Lapooh ora apik soale durung karoan wong sing dekok iku maeng podo seneng. Nag sampek loro ati polah opo sing mbok omong nag media sosial maeng malah tambah garai ora karuan. Soale iso garai ati iri terus nekakno loro ati mboh iku koncomu dewe utowo tonggomu sing rodok mangkel ambek awakmu.

Emotion: happy
Pas cilik, embuh ngopo aku ngidolake Kak Seto. Tekan saiki aku ora ngerti opo alesane. Yen dipikir-pikir, aneh banget cah cilik ngedolake wong sing memperjuangke hake dhewe. Nanging kui, tetep ora masuk akal mergo tak pikir cah cilik kui durung ngerti konsep hak lan perjuangane. Alesan sing paling masuk akal kui, mergo keluargo pancen peduli karo pendidikan kanggo cah cilik. Kebutulan ibuku tau sekolah meneh, neng sekolah guru sing didireke Kak Seto. Pas ono acara neng kampuse aku diajak karo ibuku. Pas kui, Kak Seto dadi pengisi acarane. Bejone, aku iso salaman langsung karo Kak Seto. Bar kui Kak Seto ngeluh-ngeluh rambutku. Terus dee langsung lungo.

Emotion: happy
Serangan panik iku mulai akeh diidap ambek akeh uwong, terutama arek enom. Di antara awakmu pasti wes gak asing maneh ambek istilah sing siji iki. Wes ngono, awakmu pasti tau krungu sisan pendapate uwong sing ngomong nek serangan panik iku mergo kurang ibadah, dadi imane lemah. Padahal, serangan panik iku penyakit sing nyerange nang mental, dan gak onok hubungane ambek iman sing lemah. Wong sing imane kuat ae sek isok rentan kenek serangan panik nek de’e nduwe trauma masa lalu sing durung dimarekno. Dan wong sing imane lemah pun yo akeh sing sek urip enak dan damai soale gak onok bayang bayang sing marakno rasa wedi iku muncul. Dadi intine, serangan panik iku gak onok hubungane ambek iman sing diduweni penderita iku mau.

Emotion: fear
Nek awak dewe ndelok uwong sing ciuman, opo respon sing bakal mbok sampaino? Kakean pasti ndelok e iku dadi sesuatu sing romantis pol. Aku yo termasuk nganggep wong sing ciuman iku romantis sih. Dadakno, teko ciuman iku mau, onok akeh resiko kesehatan sing isok kedaden mek mergo ciuman nang lambe lho rek. Soale nek ciuman, wong iku mau secara gak langsung tukeran idu dan gak sadar bakal melbu nang awak iku mau. Teko kono, penularan akeh jenis virus karo bakteri isok kedaden, padahal mek mergo ciuman tok. Padahal nek didelok iku kan romantis ngono ya, dadakno onok resikone sisan yo rek.

Emotion: disgusted
Sensory Overload utawa keluwihan rangsangan sensor kuwi salah siji gejala sing ana ning serangan panik. Keluwihan rangsangan iki uga ana ning gangguan kejiwaan sing luwih suwe kaya PTSD, fibromyalgia, lan uga ADHD. Keluwihan iki bentuke kaya akeh rangsangan lan informasi sing ora bisa ditangkep karo indra, kamangka respone iki uga ora karuan lan bisa marai grisikan, ora nyaman, lan panik. Informasi sing ditangkep iki macem-macem kaya swara, mambu, utawa pemandangan sing didelok. Respon saka awak iki uga macem-macem kaya ora gelem mangan, stres akut, angel fokus lan  kena serangan panik. Sensory Overload iki cara ngilangine yaiku lunga menyang psikolog lan terapi. 

Emotion: fear
Awak dhewe apike ora ngebandingke uripe dhewe karo wong liyo. Mergo, seneng ngebanding-bandingke kui iso dadi alesan kenopo selama iki awak dewe ora ngeroso bahagia. Koyo paribasan suket tetonggo luwih ijo timabange suket dhewe. Padahal iso wae, suket tonggo kui ijone dicat sendayan suket duwe ora ketok seger nanging wernone kui alami. Iki persis opo sing ono neng media sosial. Foto-foto sing dipajang neng kono kui iso dibilang palsu. Wong kui mesthi ngunggah kegiatane dee sing pas lagi apik utowo seneng-senenge wae. Pas lagi masa prihatin, ora bakal ditampilke neng media sosiale. Awak dhewe oleh ngeroso seneng pas koncone dhewe foto momen bahagia neng media sosial. Nanging ojo ngasi, awak dhewe ngebading-bandingke uripe dhewe seko foto kui.

Emotion: sad
Sing garai wong wedi nag diseneni iku ora kok masalah deke iku wedi, tapi sing garai wedi iku isine sing ora karoan. Opo maneh nag nyenenine iku nang ngarepe wong akeh tambah isine megilan. Mangkane akeh-akehe wong wedi nag disenei iku ora mergo deke iki wedi tapi isin seng garai wedi. Terus sak liyane iku yo ono maneh yoiku polahe penggawean sing salah tapi kelakon, masio iku ora sengojo. Tapi akeh-akehe wong neg ngelakoni kesalahan nang wong liyo yo mesti diseneni ambek diamoki. Mangkane iku maeng perkoro-perkoro sing garai wong wedi nag diseneni, terus yo ancene wong sing wedi maeng asline yo ora perkoro ngamuki tapi isine sing tanggung ikulo ora karuan.

Emotion: fear
Kuliner liyane saka India sing uga kalebu kuliner sing katon jorok yaiku Jhal Muri. Panganan iki kalebu panganan pinggir dalan sing penyajiane uga kesohor ning Bengal. Bahan utama panganan iki yaiku beras sing dicampur karo kuah kari lan uga ana sayuran kaya bawang bombay, timun, lan uga ana daging. Jhal Muri iki dimasak nganggo tangan telanjang lan dodolane ora kenal panggon. Kadhang didol keliling lan kadhang ana ning pasar sing becek. Kanggo para wisatawan, babagan iki pancen njijiki. Wong sing ora tahan bisa lara weteng. Jhal Muri iki dadi panganan sing payu lan isih akeh sing tuku senajan cara penyajiane ora resik lan uga kadhang nggilani. 

Emotion: disgusted